Den Vest-Sjællandske Avis, 1826-11-22
Fra St. Petersborg berettes under 4de Novbr.:at Hs. Keiserlige Høihed Storfyrste Michael er den 30te Octbr. ankom dertil i bedste Velgaaende. Den Petersborgske Journal af 4de Novbr. indeholder under den Overskrift: Efterretninger fra Armeen i Georgien af 30te Septbr. (12te Ortober) følgende: Efterat Abbaz Mirza havde lidt et Nederlag den 13de (25de) September i Egnen ved Elisabethpol har han forladt det Russiske Distrikt, ophævet Blokaden for Fæstningen Schuscha og er den 18de (30te) gaaet tilbage overFloden Araxes. Fienden har efter vor Seier den 13de (25de) taget Flugten med en saa stor Hurtighed, at det har været Generallieutenant Fyrste Madatov umueligt at naae ham. Endeel af det Persiske Cavallerie er fulgt med Abbas Mirza over Araxes-Floden. Hans Jnfanterie har adspre bet sig, kastet sig ind i Biergene og søger med den største Hurtighed at naae de Persiske Grændser. General Adjutant Paskevitsch har faaet Befaling til at lade nogle Tropper rykke ind i Landet Schirvan for at forjage de Perser, som ere blevne der tilbage ligesom i den sydlige Deel af Dagbeston. Den 21de Septbr. har General Davidov, som fører Commanden imod Provinsen Erivan angrebet Fienden, som blev commanderet af Hassan Khan, en Broder til Sardaren eller Chefen for denne Provins Perserne ere blevne aldeles drevne paa Flugten og Generalmajor Davidov har, efterat han har tilbragt dem et stort Tab, forfulgt dem til Beyn Sudashent som ligger to Dagmarscher fra Erivan hvor Sardaren, har indsluttet sig uden i mindste Maade at understøtte sin Broder. - En Søn af den forrige Khan i Elisabethpol Agurla Khan, som er bleven taget til Fange ved Tatar har erklæret: at i Bataillen den 13de bestod Abboz Mirzas Armee af 24 Batailloner, hvoraf enhver var paa 800 til 1000 Mand, foruden 24 Kanoner, 12000 Mand Kavallerie og over 8000 Mand Tropper af forskellige Vaabenslags. General Adjutanten Paskevitschs Hovedqvarteer var i Kondog ikke langt fra Schuscha og General Vermolovs i Hassan Su, i Distriktet Schamschadil. Abbas Mirze var ved Aslangus gaaet over Araxes-Floden, og ifølge de sidste Efterretninger stod han den 20de September, ved Marillian, paa den venstre Side af Aslangus i Nærheden af Biergene og Schaben, af Persien stod selv ved Agar. Der meldes fra Liverpool, at der fornærværede Tid bliver udskibet megen Munition til Paschaen af Ægypten, hvorved der bliver yttret det Ønske, at der maatte blive sørget ligesaa godt for Grækerne. Deri er nu ogsaa den Franske Hr. Eynard ufortrøden. Han har indsendt en udførlig Beretning til den Preussiske Committee for Grækernes Understøttelse, hvori han meddeler Forklaring om den Maade, hvorpaa han har anvendt de Gaver, som bemeldte Committee har tilsendt ham. Endeel deraf er bleven anvendt for at understøtte de ulykkelige Grækere, som have taget Flugten til Calamos, hvilket har bevæget det joniske Gouvernement til ligeledes at understøtte dem. Han beretter videre, at Tyrkernes Angreb ere blevne slagne tilbage og at Grækerne have ved Athen og ved Sparta tilfægtet sig sande Fordele; men Tyrkerne, som ere uformaaende til at seire med Vaabene hævne sig ved at udsulte Grækerne. De ødelægge Landet, hugge Olietræerne om og afbrænde Sæden og Landsbyerne. - Hr. Eynard har afsendt 12 Skibe med Levnetsmidler til Napoli di Romania fra forskiellige Punkter, hvoraf tre vare afsendte for den Preussiske Committees Regning; men der udkræves vedvarende Biedrag for at underholde en saa talrig Folkemængde, og i et Brev til den Græske Committee i Gens, melder han ligeledes at han har tilsendt Admiral Migulis for 10,000 Franker Tougværk Seil og Kugler foruden noget Korn. Hanhar modtaget mange Taksigelser, fra de Græske Authotiteter, som derved have erklæret, at de nok kunne modstaae Tyrkernes Vaaben; men at de vanskeligere kunne modstaae Hungersnøden. Saaledes have Jbrahims Horder ved deres sidste Jndfald i Maina ødelagt Landet i den Grad at Fruentimmer og Børn maae ernære sig af Olden i Skovene. – En Captain Maillet, som har tjent under Oberste Fabrier er kommen tilbage til Frankerige og har meddeelt en Beretning om Fægtningen ved Athen imellem Fabriers og Redschid Paschas Tropper. Han fortæller deri, at den hellige Bataillon bestod af 80 fordetmeeste Franske Officere, 10 af disse bleve strax dræbte eller saarede i Begyndelsen af Fægtningen. Den unge Puget fik Panden knuset ved en Kugle, og Reybaud; Haanden Povel en Fransk Jngenieur Officeer fik et Skud i Armen. Grækerne, som maatte trække sig tilbage til Eleusis, tabte 430 Mand, hvoriblandt 180 regulaire og 250 irregulaire Soldater. Tyrkernes Tab anslaaes til 1700 Mand. Omer Pascha har selv tilstaaet for Admiral Rigni, at han har tabt 900 Mand.